cyanic-selkie/wikianc huggingface dataset:
Hintafotzig
Des Woat hintafotzig (deitsch:hinterfotzig) kommt aas dera östareichischn und siddeitschn Umgangssproch und hod Eingang in den deitschn Sprochraum gfundn. Es is gleichbedeutnd mid „hintahältig“ odar „hintalistig“ und hoast wörtlich „hinta dem Mund“. Hintafotzig leite se ned vo dea sexuelln Bedeitung des Woat Fotze (vulgär fia „Vulva“, „Vagina“) ob, sondan vo dea Fotzn, oan in Bayern und Östareich gebräuchlichn Woat fia „Mund“ oda „Goschn“. Wiad a Person ois hintarfotzig bezeichnet, is domid gmoant, dass de ned ehrlich gegeniba andan is, sondan hinta dern Buckl schlecht redet, lästat und intrigiert.
Zum Teil findt dea Aasdruck hintafotzig aa Vawendung ois Synonym fia „gemein“ oda ois Beleidigung oda Diskreditierung, meglichaweisvolksetymologisch aafgrund dea Assoziation zum Aasdruck Fotze, dea ois derbs Schimpfwoat vawendt wiad.
Burgos-Rundfohrt
De Burgos-Rundfohrt (Vuelta a Burgos) is a Etappnrennen ffia Radlrennfohra in dea Umgebung dea Stodt Burgos in Spanien. Des Rennen findt meist iwa 5 Etappn Ofang August statt. Es guit unta den kloana Rundfohrtn ois schwars Etappnrennen, bei dem Bergspezialistn guade Chancen ham. De Burgos-Rundfohrt keat seit 2005 zua UCI Europe Tour und is in de Kategorie 2.HC eigestuft.
Siegea
<div style="">
Huansohn
Huansohn (deitsch:Hurensohn) guit traditionej ois a besondas schwawiegnde Beleidigung, wei se de ned nur gegn den Beleidigtn sejbt, sondan aa gegn de Familienehr, speziej de Ehr dea Muada, richt. Friha woan domid im deitschn Sprochraum ollerdings ned aasschließlich de Buam vo Huan, sondan aa uneheliche Kinda gmoand, bei den die Muada den Vata ned ogem woit oda kinnt hod.
In d Jugendsproch wiad de Bezeichnung seit den 1990er Joarn in dea Regel unobhängig vom familiärn Hintagrund vawendt. Es konn se situationsobhängig um a Provokation bis hin zua oana schwarn Ofeindung handln, Ollerdings wiad es aa oftmois sarkastisch vawendet. Obgekirzt wiad se ois Huso. Entsprechende Beleidigunga san aa in andan Sprochn geläufig, z. B.: engl. son of a bitch (obgekirzt SOB).
Historische Vawendung
Ds Deitsche Weatabuach vo Jacob und Wilhelm Grimm vazeichnet den Hurensohn ois bereits im 18. Jahrhundert etabliats Schimpfwoat und nennt ois Belegstej Friedrich Schillers „Die Verschwörung des Fiesco zu Genua“ von 1783: „Heraus, Hassan! Hurensohn der Hölle! Hassan! Hassan!“ „Huren-Sohn“ findt se bereits 1710 in dea Oper Croesus vo Reinhard Keiser.
De Oeconomische Encyclopädie kent im 18. Joarhundad den Huansohn - ned aba oan Huantochta - ois oa aas unehelichm Beyschlof erzeigta Sohn. De Oanzlheitn woan unta dem Begriiff Huankind dogstäid:"„Das Hurkind, in der harten Sprechart. […] Im engsten Verstande, ein von einer öffentlichen Hure erzeugtes Kind, oder ein außer der Ehe erzeugtes Kind, dessen Vater die Mutter nicht mit Gewißheit anzugeben vermag, ein Bankart […]“"
Strafbore Äußerung in Deitschland
De Benutzung des Schimpfwoats Huansohn kon in Deitschland strofrechtlich vafoigt und a soiche Beleidigung noch § 185 StGB mid oana Freiheitsstrof bis zua oan Joar oda mid Gejd strof und, wenn die Beleidigung middls oana Tätlichkeit beganga wiad, mid a Freiheitsstrof bis zua zwoa Joarn bestraft wean.
(6655) Nagahama
(6655) Nagahama is a Asteroid van Haptgiatl, dea om 8. Meaz 1992 van japanischn Astronom Atsushi Sugie om Dynic Astronomical Observatory (Steanwartn-Code 402) in da Präfektua Shiga entdeckd worn is.
(747) Winchester
(747) Winchester is a Asteroid van Haptgiatl, dea om 7. Meaz 1913 van US-amerikanischn Astronom Joel Hastings Metcalf entdeckd worn is.
Cusco (Begriffsklearung)
Cusco bezeichnd:
(6655) Nagahama
Da Asteroid is noch Nagahama in da Präfektua Shiga bnennd worn, dea om Biwa-Sää glengna Gebuatsstod van Entdecka.
(747) Winchester
Da Asteroid is noch da Stod Winchester in Massachusetts benennd worn, wo ea aa entdeckd worn is.
Iglufahrer
Iglufahrer oda Gucklochfahrer is a Begriff dea Polizei in dea deitschsprochign Schweiz fia oan Fihra vo oan Motorfohrzeigs, dea im Winta sei Fohrzeig nedt aasreichnd vo Schnee und Eis befreit hod.
Wegn dea eigeschränktn Sicht duach des Guckloch an dea Frontscheim stäid des a erhebliche Gefährdung des Straßenvakehrs do. Wer bei oana Kontrolle beim Iglufohrn eawischt wiad, wiad ozeigt und muass mid Fihrascheinentzug vo mindestens oan Monat und an Bussgejd rechan.
Grant (Begriffsklearung)
Dés Wort Grant hod im boarischen mearane Bedeitungan:
Monrovia (Begriffsklearung)
Monrovia is da Nam vo meahrare Orte:
In de Vaoanigte Stootn:
Kothaufenberg
Dea Kothaufenberg is a Beag in den Ybbstaler Alpen im Gmoa ndegebiat von Hollenstein an der Ybbs in Niederösterreich. Ea buit des End vo an Seitnkamm, welcha den Krenngrabn vom Hauptkamm des Oisbergs trennt. Ea is zwar nur houch, is aba fia de Häh relativ schwa zu besteinh, wei es koan markiertn Weg zum Gipfl gibt.
Carnivore (Begriffsklearung)
Carnivore stähd fia:
Tiana (Sardinien)
Tiana is a Ort in da Provinz Nuoro in da italienischn Region Sardinien mid Eihwohna (Stond: ).
Tiana liegd 53 km sidwestli vo Nuoro.
De Nochboagmoana san: Austis, Desulo, Ovodda, Teti und Tonara.
Kaposvár (Begriffsklearung)
Kaposvár  bschreibd:
(550) Senta
(550) Senta is a Asteroid van Haptgiatl, dea om 16. Novemba 1904 vo Max Wolf entdeckd worn is. Da Nam is vamuatli obgeleidd vo ana Figua aus da Oper Der Fliegende Holländer vo Richard Wagner.
Idiot
Dea Aasdruck Idiot is im heudign Sprochgebrauch ois Schimpfwoat gläufig und bezeichnet an dumma Menschn. Mehr oda minda stork pejorative Synonyme san unta andam „Trottel,“ „Depp“ (besondas in den oberdeitschen Dialektn), „Dummkopf“, „Schwachkopf“, „Hornochse“, „Einfaltspinsel“, „Vollpfosten“ (nei) oda „Narr“ (boarisch: Norr).
Etymologie und Begriffsgschichtn
Des Worat leit se vom griechischn ἰδιώτης (idiotes) ob, des in etwa „Privatperson“ bedeit. Es bezeichnet in dea Polis Personen, de se aas öffentlichen-politischn Angelegnheitn aassalkoitn hab und koane Ämta wohrgnumma ham, aa des meglich wor. In dera Attischn Demokratie, de af informiertn und aktivn Biagan (Politai) beruht hod, worn de Idiotai weng gschätzt. Ma is ois Idiotes geborn woan und is es blim, wenn ned Erziehung und Buidung den politisch bewusstn Biaga gschoffa hod. Wer se bei Voiksvasammlungan öffentlich dem nichtstun gwidmet hod is bestraft woan.
Ins Lateinische ois idiōta entlehnt, vaschob se die Bedeitung des Woats hin zu „Laie“, aa „Pfuscher“, „Stümper“, „unwissender Mensch“. Spada is dea Begriff oigemein af Laien oda Personen mid oan geringn Buidungsgrod ogwandt woan.
In dea Medizin und Psychologie wor „Idiotie“ ois Diagnose bestimmta Foama geistiga Behinderung bis ins frihe 20. Joargundad gebräuchlich, is aas dea heudign medizinischn Nomenklatur aba voilständig vaschwundn.
Gabun
Gabun, nou en franz. aa da Gabo, amtle franz. République gabonaise, is a Land i Zentrolafrika om Golf vo Guinea, wou s equatorjalna Broitnringal mittan durchekreizt; umgem is s af n Oustn un af n Siḏn vo da Repablik Kongo, af n neadlinga Noadwestn vo Equatorialguinea, af n Noadn vo Kamerun un af n Westn von n Atlantik midrana Flechn vo umma 270 000 km² un a Bvelkaring vo umma 2,1 miljona Leit. D Haptstod u grejßta Mtropoln is Libreville, d Amtssprouch Franzesisch. A gwengana franzesischa Koloni, is Gabun unobhange sida en 17. August 1960.
Es is a Land mid vill Hulz u Wold, wou d Fauna u d Flora nu recht goud banand han mid umma dreizeah Natuaschutzregionna, vo dene wou da Nazionalpark vo da Lopé-Region aa zen daerbtn "Welterb" vo da UNESCO dazoughejad. A moḡara Bvelkaringszohl, groussa Welda un vill bohrturm gfiardats, gstõischichtnats Ial oda Petrouljum hom Gabun oins vo de am mejran grounatn, barnatn u gadeiatn Landna vo Afrika wean loua. Es Land houd 2019 mid 0,703 iwahaps oinn vo dej am weitan oman HDI-Weatt u prokopfatn Bruttoinlandsproduktt vo Afrika nou de Vaointn Naziona. Zwengs da uneemman Vatoaling vo d Eikimft inn Land schaugt owa dennat bar an groussn Trumm vo d Leitn d Noud za Tia eina.
Hittnkann
De Hittnkann (deitsch:Hüttenkanne) wor a Raummaß zua Feststäiung dea Gress vo hohln Gussteiln in Gießarein.
De Besundaheit des Maßs log in dea Messung dea Meng dea Formmass (Sand, Lehm) bei dea Herstejung dea Gussform. De Meng wor di Voraassetzung fia de Preisbuidung des Gussteils. Des Maß is in Sachsen und Behmen Ogwendt woan. A Dresdner Kanne hod 0,93559 Lita kobt.
(3097) Tacitus
(3097) Tacitus is a Asteroid van Haptgiatl, dea om 24. Septemba 1960 van holländischn FoaschaTeam: Cornelis Johannes van Houten, Ingrid van Houten-Groeneveld und Tom Gehrels im Rohma van Palomar-Leiden-Survey entdeckt worn is.
Da Nam van Asteroid eainnad on de remischn Historika Publius Cornelius Tacitus.
(1036) Ganymed
(1036) Ganymed is a eadnoha Asteroid van Amor-Typ und is om 23. Oktoba 1924 vo Walter Baade on da Steanwarte Beagedoaf ba Hambuag entdeckt worn. Da Planetoid is noch ana Figua aus da griachischn Mithologie bnennd, schau: Ganymed (Mithologie).
De Boh vo Ganymed is 26,697° geng de Ekliptik gneigd, de Bohexzentrizitet bedrogd 0,534.
Ganymed hod an Duachmessa vo uma 31,7 Kilometa und is domid da gressde bekonnde Amor-Asteroid.
Ganymed is aa da Nam vo om Jupiter-Mond.
(6216) San Jose
(6216) San Jose is a Asteroid van Haptgiatl, dea om 30. Septemba 1975 van US-amerikanischn Astronom Schelte John Bus om Palomar-Observatorium (IAU-Code 675) entdeckd worn.
Da Asteroid is noch da kalifornischn Stod San José om Sidend vo da San Francisco Bay bnennd worn.
Héndel
's Håshéndel (Gallus gallus domesticus), kurz aa Héndel (voh middelhóchdeitsch henne bzw. henn(e)lîn) gnånnt, is a Zuchtfurm vom Bankivahéndel, a Wüdhéndel ås Sidóstasien, und kerd zur Famülie voh d'fosåhoarting (Phasianidae). Låndwirtschoftlich zöns zum Gfliagel. Dés Mandal vom Håshéndel nénnt ma Håh óder Goggéhåh. 's Waewal haasst Hénn. Wånn d'Hénn junge Viicher hod, haasst's Gluggen. D'Jungviicher haassen oigmaan Giggal.
Sierra Leone
Sierra Leone, amtle engl. Republic of Sierra Leone, informell aa Salone, is a Land õnn sidwestlinga Gstod vo Westafrika; umgem is s af n Sidoustn vo Liberia, af n Noadn vo Guinea un af n Sidwestn von n Atlantik. Sierra Leone houd a tropischs Klima midra recht villfolting Landschaft, wou se vo da Savanna bis i d Rengwelda pfoutscht u schoufat, a Flechn vo 71 740 km² un a Bvelkaring vo 7 092 113 Leit nou an Zensus von n 2015a Joua. D Haptstod u ollagrejssta Metropoln is Freetown. Es Land is aftoalt af fimf Vawoltingsregiona oda Prowinzn, wou af sechzeah Distriktt untatoalt han. Sierra Leone is a konstituzionella Repablik mid an oakammatn Parlament un an direkt gweltn Presidentn. D Iwazohl vo umma 78 % vo d Eiwõhna vo Sierra Leone han Muslimm, politisch eiflußreich han aa d Kristn mid umma 21%. A religjesa Konfliktt han ejara seltn u d ganzn grejssan muslimischn u kristlinga Feiataḡ han nazionola Feiataḡ.
Sierra Leone houd d Unohangekait vonn Vaointn Kinereich en 27. April 1961 daglengt, u da Milton Margai is da ejascht Premjerminista von n Land woan. Sierra Leone houd, dasida wos s unobhange is, d ejaschtn Porlamentswohln en 27. Mai 1962 ogholtn. 1967 is da Siaka Stevens demokratisch zen Premjerminista gwelt woan, owa, ejascht amol in Amt, is s unta seina Reḡiringszeid vo 1968 bis 1985 schou mejra autoretea woan. Vo 1978 bis 1985 hod s nemma en Stevens sana Portei, da APC, schou koa zwoita politische Portei z Sierra Leone nimma gem.
D demokratischa mejraporteiata Vafassing vo Sierra Leone is 1991 nu amol vonn Presidentn Joseph Saidu Momoh õgnumma woan, en wou da Siaka Stevens selm asgsoucht ghobt houd. En 23. Miarz 1991 houd a Schiwl vo gwenganen sierraleonesischn Soldaanan mid an gscheitatn Vasouch, d Reḡiring vo Sierra Leone oia zen schuppan, an Burgakrejḡ loustretn, da wou bis 2002 zouchedauad houd. En APC sa 24-jahrats Reḡament iwa Sierra Leone houd owa en 29. April 1992 schou mid an Milateaputsch sa End gfunna u da 25-jahrata Keptn Valentine Strasser houd mid sane Woffnbrejda en Stoot vo 1992 bis 1996 reḡiad.
Sierra Leone is zer ana demokratisch gweltn Reḡiring zrugg kehrt, wej d Millateajunta unta n Brigadje Julius Maada Bio d Presidentschaft en Ahmad Tejan Kabbah vo da SLPP (Sierra Leone People's Party) nou sann Sig i de Wohln vo 1996 iwagem ghobt houd. Es sierraleonesich Militea houd en Presidentn Kabbah owa en 25. Mai 1997 in en Putsch schou wida oiapurzlt. A Koalezion vo dej westafrikanischn ECOWAS-Streitkreftt hom gfejad vo Nigeria en Presidentn Kabbah in n Fewa 1998 wira eigsetzt un in n Jenna 2002 hod da President Kabbah offezjell es End von n Burḡakrejḡ vakindt.
Umma sechzeah Velkln git s z Sierra Leone; dea zwoa grejssan u eiflußreichan han dej Temne u d Mende. Umma zwoa Prozentt vo da Bvelkaring ghejan za d Krio, dej wou a Noukumma vo bfreitn afroamerikanischn un afrokaribischn Sklafnan han. Anglisch is d Amts-, Schöjll- u Vawoltingssprouch; Es Krio oda d sierraleonesisch Englisch basiatte Kreolsproch is owa dej am weitan varstendlinga Sproch, wou vo umma 97% vo da Bvelkaring aa kapiat u gredd wiad. Sierra Leone is reich i natialinga Ressuassn, bsundas Briljant- oda Korfunklstõi, Guldviakumma u Bauxitgstõa. Es Land is a Mitdabei oda Mitglid vo de Vaointn Naziona, da Afrikanischn Union, da Wiatschaftsgmoischaft vo Westafrikanischn Stootn (ECOWAS), da Mano River Union, en Commonwealth of Nations, da Afrikanischn Entwicklungsbank u da Organisazion fia Islamische Zammorwad.
Sántos
Sántos is a ungarische Gmoa im Kroas Kaposvár im Komitat Somogy.
Geografische Log
Sántos liegd siemoahoib Kilometa estli vo da Stod Kaposvár. Nochboagmoana san: Szentbalázs, Taszár und Cserénfa.
Vakeah
Duach Sántos valaffd de Haptstroß Nr. 66. Da näxdglegne Bohhof bfindd se guad zwoa Kilometa noadestli in Taszár.
Platon
Platon (oidgriach.: Πλάτων Plátōn, * 428 oda 427 v. Kr., † 348 oda 347 v. Kr.) woa a griechischa Philosoph, dea wos ois wie koa aundara des Denga im gaunzn Obndlaund prägt hod. Sei großes Vuabüd woa da Sokrates, sei bekaunntasta Leabua woa da Aristoteles.
Daunn is a auf a längere Roas gaunga. Er woa im Nordn von Afrika und in die griechischn Kolonien auf Sizilien und am Stüfe von Italien. Auf Sizilien woitat a in da großn Politik mitmischn und woitat an Tyrannen, dea wos Dionysos ghoaßn hod, berodn. De zwoa haum si owa zastridn und da Platon is ois Sklave vakaft wordn. Seit dera Zeit woa da Dion, oa Schwiegersu vom Dionysos, in Platon sei besta Freind. Nochdem da Platon nie vaheirat woa, is woascheinli, dass a vom aundan Ufa woa.
Zruck in Griechnlaund hod a die Akademie gründt, des wos die easchte Schui fia Philosophn woa und aus dera sie späda die Universität entwickelt hod. A zweide Tua noch Sizilien is genau so in d'Hosn gaunga wie die erschte, oiso is a daunn bis zu sein Tod in Athen bliebm.
Die Lea von da Idee
Die oidn Griechn haum si scho länga in Kopf darüba zbrocha, ob des, wos ma segn, wiakli woa is, und wia ma des, wos is, richtig vasteh soid. Die Gstudiertn sogn dazua Ontologie. In dera Hinsicht hod da Platon a Konzept entwicklt, des wos üwa die Joahundate sein Ruhm begründet hod. Er hod nämli gsogt, dass sozusogn zwoa Wötn gibt: Auf da oan Seitn des, wos ma siacht, auf da aundan Seitn die Wöd vo die Ideen. Waunn ma aun a Ross denkt, daunn kimmt oan die Idee vom Ross in Sinn, die wos quasi in oan aundan Reich existiert. Waunn man a wiaklichs Ross siacht, daunn is des kloraweis von da Ead, owa unsa Denga vabindt des echte Ross automatisch mit dem Ideen-Ross.
Da Platon moad, dass die Wöd von die Ideen die Hoamat vom woan Wissn is, und wea des mit die Ideen richtig duachschaut, dass dea die hechste Stufn vo da Erkenntnis dalaungt hod. Vo do hea geht's in Platon aa um des, wos ma wia erkenna kau. Zu dem sogn die Gstudiertn Epistemologie. Generell hod da Platon ois, mit wos si die Philosophie in spädare Zeidn ausanaundgsetzt hod, in sein System drin. Deswegn hod oana gsogt, dass die gaunze Philosophie vom Obndlaund nix ois wia Aunmerkungen zum Platon san.
Damit die gwehnlichn Leid des mit die Ideen aa kapian, hod da Platon des Höhngleichnis eafundn. Ea dazöt a Geschichtl vo oa poa oame Teufen, die in oana Höhn gfaunga ghoidn wean und aukednd san. Zum Eigaung hi is a Mau aufgstöt, und voadabei brennt a Feia. Waunn irgndwos voam Feia voabeigeht, segn die oamen Teufen nua in Schodn. Weus nix aundas ned kennan, glaubms natiali, dass di Schodn die Wiaklikeit san. Oamoi schoffts owa oana, dass a auskimmt. Zeascht siacht a nix in die Sun, weus eam blendt, owa daunn siacht a, wia die Sochan wiakli ausschaun. Er geht zruck zu seine Kamerodn und dazöt eana, wias draußt wiakli heaschaut. De glaub eam des ned, weus jo nix aundas kennen, und waratn sogoa bereit, eam zu daschlogn.
Mit dera Gschicht soid oin kloa wean, dass mit dem, wos segn, eigentli nix wissen, sondan dass notwendi is, die Idee hintabei zum schnoin, oiso si mit da Philosophie zum beschäftign.
Wie ma a Laund regiern soid, Ethik
Da Platon woa ned guad auf die Demokratie zum redn, wäu die Athena in oana Ostimmung in Sokrates zum Tod vauatäut haum. Wäu zvü Leud hianto wos entscheidn, wos si im Nochhinein ois a Bledsinn aussastöd, hod a gmoant, die Landln brauchn an gscheidn Herrscha. Oiso soid a Philosoph zum Kini wean, oda da Kini soi si in da Philosophie auskenna.
Füa so a Laund san aa nu zwoa aundara Gesöschoftsschichtn notwendi: Die Wächta, die wos fian Friedn suagn, und die Haundweaka und Baun, die die Wiatschoft am Renna hoidn.
Damit si die gwehnlichn Leid wieda wos vuastön kennan, hod a wiada wos eafundn, und zwoa die Legende von Atlantis. Duat waratn olle reich und glickli gwesn, bevuas im Mea dasoffa san. Obwoi des zümli sicha nua a Gschichtl woa, haum eam vüle den Schmäh glaubt und wiakli noch Atlantis gsuacht - a poa suachan nu oiwäu.
Sönwaundarung
Da Platon hod glaubt, dass die Sö wos Eignständigs is und fia olle Zeidn existiert. Da Köapa warat nua des "Grob" von da Sö, wiaras amoi gsogt hod. Solaung die Sö im Köapa is, hods aun alle zwoa Seitn von da Wöd an Ontäu.
Nochn Tod entscheid des, wia oana glebt hod, wos mit seine Sö gschiacht. Wea a Luada woa, dea kaunn a ois Frau oda ois a Viech wiedageboan wean.
Phuie
Phuie isa zum westlichn Zwoag dea Gurunsi-Sprochn zäinde bedrohte Sproch und wiad vo den im westafrikanischn Stoot Burkina Faso siedelndn Phuo gsprocha.
De Phuo lem in den Provinzn Tuy, Ioba und Bougouriba in oan Siedlungsgebiat nördlich und westlich vo Diébougou und nordöstlich vo Dano sowia in vaoanzltn Dörfan im Gebiet dea Dagaare.
Paasaal
Paasaal oda Pasaale bezeichnet:
Dano
Dano is de Hauptstod dea Provinz Ioba im Sidn Burkina Fasos und mehrheitlich vo Dagara bewohnt. Dea Oatsnam stammt aba vo de scho vorher doat siedendn Phuo.
Krippl
Dea Aasdruck Krippl (deitsch: Krüppel) bezeichnet uaspringlich oan in seina Bewegungsfähigkeit physiologisch dauahaft behindertn Menschn. Aa jemand, dem vo Geburt o oda duach äussare Einwirkunga Gliedmaßn fehln, wiad ois vakripplt bezeichnet.
Etymologie
Dea Auasdruck Küppel im Deitschn entstammt dem middlniedardeitsche kröpel ‚dea Gekrimmte‘, des a Erbwoat aas dem Oidsächsischn krupil und ultimativ af a rekonstruierte urgermanische Wurzel *krupilaz ‚tendiand/geneigt zu kriacha, Krüppel‘ zuruckzufihrn is. Ma konn des Nomen in vuin germanische Sprochn nochweisn, so z. B. im Englischn cripple oda isländisch kryppill.
Des dazu vawandte Verb *kreupaną‚ drehn, krimma, kriacha‘ is im Deitschn nur no af Dialektebene nochweisbor, wor aba no im Middlhouchdeitschn ois kriefen vatretn. Es bestäid unta andam in Englisch to creep und Niedalendisch kruipen foat.
Heidige Bedeitung
Das Woat Krippl fand se wertneutral bis ins 20. Joarhundad in Begriffn wia Kripplheim, Voikrippelheim, Kripplheilanstoit, Krippelfiasorge und Kripplfiasorggsetz. No bis id dea Zeit des Nationalsozialismus, in dea des Woat „Versehrta“ an de Stej vo „Krüppel“ fia oan duach Unfall, Valetzung oda Vawundung Körperbehindatn tretn is, widmetn se Organisationen, Zeitschriftn und Kongresse dea Bekämpfung des Krippeltums und da Krippelfiasorge (im Sinne vo orthopädische Behandlung).
Des Woat „Krippl“ wiad afgrund dea fooigndn Bedeitungsvaschlechterung ois Schimpfwoat vastanden, des ned nur a körpaliche oda geistige Behindarung feststäit, sondan oan missliebign Menschn mittls dea Beleidigung a soiche Behindaung zuaspricht. De Kripplbewegung nimmt des Woat sejtbewusst im Sinn vp oan Geusenwats fia sich in Anspruch: Seit dem Krüppeltribunal in Dortmund am 13. Dezemba 1981, oana dea wichtigstn Protestaktionen dea autonomen deitschen Behindatnbewegung (in Konfrontation mid dea etablierten Behindatnhuife) gegn des Intanationoie Joar dea Behindaten 1981, gegn Menschenrechtsvaletzunga in Pflegeheimen, in Weakstättn fea Behindate und in dea Psychiatrie sowia gegn Mängl des öffentlichn Personennahvakehrs setzt aa in Deitschland a Umdenkn ei. Zwischn 1980 und 1985 easchien de „Krüppel-Zeitung“, a Zeitschrift dea Behindatnbewegung.
Oachkatzlschwoaf
Des Word Oachkatzlschwoaf is a sogenanntes Schibboleth und monad Eichhörnchenschweif. Es is a sprachliche, bayrische Bsonderheit und is erst nach langem Üben von Nichtbayern auszusprechen.
Gurunsi-Sprochn
De Gurunsi-Sprochn, aa Grusi-Sprochn, san a Sprochfamilie des Zwoags dea Gur-Sprochn innahoib dea Familie dea Niger-Kongo-Sprochn. Sie umfossn in oan Nördlichn, Östlichn und Westlichn Zwoag 23 Oanzlsprochn.
Dea Begriff Gurunsi is vamuatlich 1886 vom Afrikaforscha Gottlob Krause zum easchtn Moi vawendt woan. Vo dea Vorstejung, bei den Gurunsisprechan handlt es se um a onzlne Ethnie, is Obstand gnumma, wei trotz linguistischa Vawandtschoft grousse kultureje Untaschiede zwischn den ethnischn Gruppn bestäid. Aussadem is Gurunsi koa vo den so bezeichnetn Menschn sejbst vawendte Bezeichnung; sie hod in den Sprochn benachbarta Ethnien nur aasschliessende Funktion. Afgrund dea sprochlichn Veawandtschoftsvahältnisse wiad dem Begriff oane af dem Bereich beschränkte sinnvoie Nutzung weidahi zuagstandn.
Porsche Junior 108 K / KH
Dea Junior 108 K/KH is a Buldog dea Porsche-Diesel Motorenbau GmbH, de ihrn Sitz in Friedrichshafen am Bodensee ghobt ham und vo 1957 bis 1961 den Porsche Junior 108 K/KH mid oana Stickzoi vo 3.000 Exemplarn produziat ham.
Dem Voagängamodell gegniwa wor d Junior 108 K a Kuazvasion mid veabessatn Dieselmotor. Mid dem Porsche-Optima-Vabrennungsvafohren is es dem Porsche Traktor Junior 108 K / KH glunga a um zeha Prozent vabessate Leistung bei gleicha Drehzoi zua erzieln. Wia bereits andare Modelle vo Porsche-Diesel hod a dea Porsche Junior 108 K / KH eine Hydrostop-Eirichtung eahoitn, de des Ofohn, Ohoitn oda Lenkn ohne Fohra unmittelbor af dem Schleppa eameglicht und de Oabat vaoafacht. Dea Porsche-Diesel Junior 108 K / KH hod iwa insgesamt 8 Gänge (6 Vorwärtsgänge und 2 Ruckwärtsgänge) vafiagt und a eine maximale Fohrgeschwindigkeit vo 19,9 km/h erreicht. De Modelle dea Klassn Junior 108 KH ham zuasätzlich a Hydrokupplung eahoitn, ham sea aba ansunstn ned vom Standardmodell untaschiedn.
Kloagebiet Kaposvár
As Kloagebiet Kaposvár (dt.: Kleingebiet Kaposvár woa bis zan End 2012 a ungarische Vawoitungseihheit (LAU 1) innahoib van Komitat Somogy in Sidtransdanubien. Im Zug vo da Vawoitungsrefoam san Ofong 2013 olle 54 Ortschoftn in de nochfoingdn Kroas Kaposvár (ungarisch: Kaposvári járás) glongd.
End vo 2012 hom im Kloagebiet Kaposvár af ana Fläch vo 1041,14 km² 97.040 Eihwohna glebd. Hisichtli vo da Fläch hod's domid de Spitznposizion im Komitat eihgnumma und mid 93 Eihwohna/km² hod's noch'm Kloagebiet Siófok de zwoathäxde Bevejkarungsdichte afgwiesn.
Da Vawoitungssiez hod se in da Komitatshaptstod Kaposvár (65.337 Ew.) befundn. Igal (1286 Ew.) hod emfois Stodrechte bsessn.
Tracht Man
Da Tracht Man is a boarischa Comicbuach-Charakter, wo da Kloiber Christopher se 2016 ausdenkt hod. Da Kloiber moind de Comics dazua, verlegt's bei seim eigna Verlag "Plem Plem Productions" und schreibt d'Gschichtn mitm Mehrtens Henning zamm. Seitm Juni 2017 kimmt olle boa Monat a neie Ausgab aussa, und zwar oane auf Houhdeitsch und oane auf Boarisch. D'boarische Ibasetzung schreibt da boarische Youtuber Birger.
Da Tracht Man is a glassischer Superhejd, wo oba-r-aa scho an d'Superhejdn-Parodie grenzt. Er hod recht unspezifische Superkräft: Soi hoaßn, dass ar stoak is und weid hupfa ka, ma oba jeweis as genaue Ausmaß ned kennt. D'Bsundaheit is, doss ar se verwandln ka, je nochdem, wos fia a Bier doss ar drinkt.
Ausgam
Seitm Juni 2017 han scho zweif reguläre Ausgam, zwoa Sunderaugsam und oa "Tracht Man präsentiert" aussakemma.
Albertshofa
Albertshofa (amtli. Albertshofen) is a Gmoa in Landkroas Kitzingen.
Cserénfa
Cserénfa is a ungarische Gmoa im Komitat Somogy. Se ghead zan Kloagebiet Kaposvár.
Ioba
Ioba is a Provinz in dea Region Sud-Ouest im westafrikanisch Stoot Burkina Faso mi 227.536 Einwohnan af 3251 km².
De Provinz bstäid aas den Departements Dissin, Oronkua, Dano, Guéguéré, Zambo, Ouéssa und Koper. Hauptstod is Dano.
Inkeri
Inkeri stähd fia:
Inkeri is da Famijnam vo foingde Peasona:
Phuo
De Phuo (aa: Pougouli oda Pwa) san a ethnische Gruppn aas dem westafrikanischn Stoot Burkina Faso. De etwa 10.000 Phou lem vastreut in den Provinzn Ioba, Bougouriba und Tuy.
Fikar
Fikar is da Famijnam vo foingde Peasona:
Chakali (Sproch)
Chakali is a bedrohte Sproc Ghanas und wiad östlich vo Wa vo de ca. 7.700 (2014) Chakali mid dem Zentrum in dem Dorf Ducie gredd.
Zua 62 % bstäid a Iwaeistimmung mid Tampulma und 68 % mid Vagla.
De Sproch wiad eher im häuslichn Bereich vawendet. De Sprecha vo Chakali vawendn aa oft Wali.
Phuo
De Gsejschaft dea Phuo teilt se in siebn grousse Clangruppn, de in jeweils drei bis nein exogamische Patriclans untateilt san. Vamutlich hom de Phuo in dea Middn des 18. Joarhundads den Mouhoun iwaquert und se im Gebiet um Dissin, Nakar, Dano und Ouorpon ogsiedelt.
Phuie, de Sproch dea Phou zäit zum westlichn Zwoag dea Gurunsi-Spochn.
Paasaal (Sproch)
Paasaal (aa Pasaale, Funsile, Süd-Sisaala, Pasaale Sisalla) is de Sproch dea Voiksgruppn dea Pasaal in Ghana mid ned mehr ois 38.000 Sprechan (2014) in dea Upper West Region, 80 km sidlich vo Tumu, 105 km östlich von Wa, in etwa 18 Dörfan.
Oeakannte Dialekte san Gilbagala und Pasaali.
Krajowa
Krajowa stähd fia:
Oat im Distrikt Liquiçá
Des is a Listn vo de Oat im Distrikt Liquiçá in Osttimor.
Terre Haute (Begriffsklearung)
Terre Haute is da Nam vo meahrane Orte in de Vaoanigte Stootn:
Wali (Sproch)
Wali (a Waali, Wala, Ala, Ouala) is a ghanaische Sproch mid ca. 183.000 Sprechan (2014) im Nordwestn Ghanas.
Wali is de Sproch dea Wala. Des Zentrum dea Spoach is Wa.
Des Voik dea Chakali spricht in dea Regl Wali ois Zwaotsproch.
Oeakannte Dialekte san Fufula, Yeri Waali, Cherii, Bulengee und Dolimi. Wali untascheidt se vo de Sprochn Birifor und Dagaare.
Vagla (Sproch)
Vagla (a Vagala, Sitigo, Kira, Konosarola, Paxala) is a Sproch in Ghana mid ca. 14.000 Sprechan (2014) im zentraln Westn Ghanas in der Nähe vo Sawla, in dea Northern Region (Ghana) in Damongo District.
Vagla is de Mudaspoch dea Vagla.
O eakannte Dialekte san Bole und Buge. Es bstäid a lexikalische iwaeistimmung vo 68 % mid Chakali.
Midtown
Midtown is da Nam vo zentroin Stodbeziake vo vaschiedne Städt vo de Vaoanigte Stootn, drunta:
Orte:
in Kanada:
Sunstigs:
Ludwig Ficker
Ludwig Ficker (* 14. Oktober 1904 in München; † 10. Dezember 1947) wor a deitscha Politika (KPD).
Lebn und Beruf
Ficker wor vo 1919 bis 1928 a ungleanta Oabata in Reichenhall und im Oschluss ois Straßenbahnoabata in Minga tätig. 1919 schloss ea se dea Gewerkschoft o.
Noch dea Machtiwanahm dea Nationalsozialistn is Ficker aas sein Beruf entlossn woan. Ea wirkte danoch illegal fia de Minga Kommunistn und is afgrund desse 1933 kuazzeitig vahoft woan. Im Frihjoar 1934 emigriate ea in de Schweiz, hod se zeitweis in Frankreich, dea Sowjetunion und dea Tschechoslowakei afkoitn und hod in dea Zeit mehrfach illegal de deitsche Grenz iwatretn. 1942 is ea in Basel vahoft woan. 1944 is eam de Flucht glunga, wou ea ned lang im Freia wor, wei ea noch Deitschland zuruckkeat is. Do hod ea se illegal af koitn un organisierte Zelln vom kommunistischn Widastand.
Ficker hod seit 1945 ois Parteisekretär goabat. Am 10. Dezemba 1947 is ea vagiftet duach aasströmads Gas in seina Garage afgfundn woan. Sein Todesheagang is aba ned unklärt blim.
Politik
Ficker is 1929 in de KPD eintretn. Ea hod se noch seina Zeit im Exil und im kommunistischn Widastand noch 1945 fihrnd am Wiedaafbau dea Partei in Bayern beteiligt und wor 1945/46 Mitglied dea Minga Aktionsgemeischoft SPD-KPD. 1947 is ea zum Landesvoasitzendn dea bayerischn Kommunistn gwählt woan. Im Rahma oana Säuberungsaktion is ea ois angeblicha amerikanischa Agent vo sein Amt enthobn woan. Ficker wor vo Juli bis Novemba 1946 Mitglied dea Bayerischn Vafassunggebendn Landesvasammlung und vo Juni 1947 bis zum sein Tod Mitglied des Wiatschoftsrats des Vereinigtn Wiatschoftsgebiets. Vom 22. Oktoba 1945 bis zum 21. Dezembar 1946 amtierte ea ois Staatssekretär im Staatsministerium des Innan in dea von Ministapräsident Wilhelm Hoegner gefihrtn Regierung des Freistaates Bayern.
Deg (Sproch)
Deg is de Sproch dea afrikanischn Deg und wiad vo ca. 35.000 (2014) Sprechan westlich des Volta-Stausees in dea Central Region (Ghana) in Ghana gsprocha.
Weidare 1.700 Sprecha lem in dea Elfenbeinküste.
Oidanative Nama san Degha, Mo, Mmfo, Aculo, Janela und Buru. Bekannte Dialekte san Longoro, Mangum und Boe. Deg woas zua 78 % iwaeistimmung mid Vagla af.
(2141) Simferopol
(2141) Simferopol is a Asteroid van Haptgiatl, dea vo da sowjetischn Astronomin Tamara Michailowna Smirnowa om 30. August 1970 om Krim-Observatorium in Nautschnyj (IAU-Code 095) entdeckd worn is.
Da Asteroid is noch Simferopol bnennd worn, da Haptstod vo da Autonomen Republik Krim.
Günther Sigl
Da Sigl Günther (* 8. Feba 1947 z Schongau) is Sänga, Bassist, Texta und Komponist vo da Spider Murphy Gang.
Lebm
Es hod a Ausbuidung zum Bankkaufmo gmocht. Wearend seina Lehr hod a in vaschiedna Beat-Bands mitgspuit. Zu dea Zeit hod a no Gitarr gspuit, eascht spoda is aa auf n Boss umgstiegn. Ob 1971 hod a si nua no da Musi gwidmet und is teiweis scho mitn Gerhard Gmell („Barny Murphy“) auftretn. 1977 hod a mitm Gmell und zwoa andan Musikantn de Spider Murphy Gang grindt. In da easchtn Hejftn vo de 80a Joar hod de Band vui Dauabrenna-Hits produziat. De Band gibts mit eam in vaändata Besetzung bis heit und se spuin noch wia vor vui Konzerte.
Oat im Distrikt Manatuto
Des is a Listn vo de Oat im Distrikt Manatuto in Osttimor.
Bwaba
De Bwaba (aa Bwawa, Singula: Bwa oda Bwani, je noch Dialekt) san a Ethnie, dern Siedlungsgebiet, gnannt Bwamu, in den westafrikanischn Stootn Burkina Faso und Mali ligt.
De Bezeichnung Bobo wiad gnutzt, sowoi um de Bwaba und de Ethnie dea Bobo ois aa beide zuasammenfassnd zua benenna. Guy Le Moal hod de Eignbezeichnung dea beidn Gruppm untasuacht und empfoin dern Vawendung, um weidare Vawirrung zua vameidn. Bobo-Fing (‚schworze Bobo‘) und Bobo-Wule (‚rota Bobo‘) – in vaschiednen Schreibweisn – fia de Bobo, beziehungsweis de Bwaba, san Fremdbezeichnunga aas dea Sproch Dioula.
Ihre Sproche, ebenfois Bwamu gnannt, keart zua den Gur-Sprochn und teilt se in wenigstns 17 Dialekte. Des Siedlungsgebiet de Bwaba bfindet se im Westn Burkina Fasos und im Sidostn Malis, hre Ozoi betrogt zwischn 450.000 und 500.000.
Midtown, Key West
Midtown is a Stadtviatl im Zentrum vo Key West af da Insl Key West in de Florida Keys.
Bwaba
Dea Autor und Politika Nazi Boni hed dem seina Hoamat gwidmetn Roman Crépuscule des temps anciens (1962), dea ois Beginn der burkinischn Literatua guit, den Untatitl Chronique du Bwamu (franz. ‚Chronik des Bwamu‘) gem.
Midtown, Key West
Log
Es wead obgrenzd van North Roosevelt Boulevard, wos Tei van: Overseas Highway und U.S. Highway 1 is, vo da Leon Street, da Atlantic Avenue und der 1st Street.
Das Dreimäderlhaus
Das Dreimäderlhaus is a Operettn in drei Aktn vaum Heinrich Berté. De Hauptfigua vaum Singspü is da Komponist Schubert, vau dem aa de Musi heagnumma wuan is. Es Libretto is vaum Alfred Maria Willner und vaum Heinz Reichert. De Grundlog dafia hod da Roman Schwammerl vaum Rudolf Hans Bartsch gliefad. De Uaauffiarung vaum "Dreimäderlhaus" woa anno 1916 im Raimund Theata in Wean.
Füm
Es "Dreimäderlhaus" is 1918 vaum Richard Oswald und 1958 vaum Ernst Marischka vafümd wuan.
Kackhaffa-Emoji
Dea Kackhaffa-Emoji oda Scheisshaffa-Emoji (💩) is a Emoji, dea an an zusammgroidn Kackhaffa erinnat, dea normalaweis mid groussn Comic-Auung und an broadn, freindlichn Locha dagstäid wiad. Dea Emoji konn um a Situation zua beschreim vawendt wan, aba aa um a Schimpwoat zua easetzn oda a Aussag vom Chatpartna zua kritisian.
Dea Emoji befindt se im Unicodeblock Vaschiedene piktografische Symbole: U+1F4A9 💩 PILE OF POO (HTML ).
Gschichtn
Im Joar 1998 oda 1999 kreiertn japanische Mobilfunkbetreiba NTT DoCoMo, au und SoftBank Mobile ihre eigna Emoji-Variantn. Dea easchte Emoji is vo NTT DoCoMo Mitoabata Shigetaka Kurita eastäit waon.
In oan Projekt mid dem Nam „Mojo“ oabat Google mid au zamma, um neie Emoji fia Gmail zua easäin, mid dem Zui, de Präsenz in Japan und Asien aaszuabaun. Des Gmail Design is aas an Kackhaffa ohne Gsicht gwen, da vo animiatn Fliang umkreist woan is. Takeshi Kishimoto, dea japanische Produktmanaga vo Google, ging direkt zum Managa vo Gmail und iwazoag ihn davo, dass dea Kackhaffa-Emoji dea „nützlichste“ Emoji wor. Des is duach a statistische Analyse vo Google bstätigt woan, de ermiddln soit, wos fia Emoji bei den japanischn Nutzan am beliebtestn worn. Laut Google-Softwareingenieur Darick Tong wor dar Kackhaffa-Emoji in Bezuag af de Beliebtheit „weit om“. Des Design fia den Emoji is den Google Doodle Kinstlan Ryan Germick und Susie Sahim iwalossn woan, de de vorhandnen Emojis mid „Google-Dreh“ aasstattn woitn. Sie ließn se vo den bestehendn Emoji-Designs sowia dea Figur Poop-Boy aas dem Dr. Slump-Manga vo Akira Toriyama inspirian. Sie beschränktn se af a gräss vo 15×15 Pixeln und Foabm, de nua im Google-Logo vawendt wean.
Google hod im Oktoba 2008 easchtmois Emoji in Gmail untastitzt und Apple hod den Kackhaffa-Emoji zua IPhone-OS am 21. Novemba 2008 hinzuagfiagt.
Der Kackhaffa is 2010 zua Unicode in Unicode 6.0 und 2015 zua offiziejn Emoji-Dokumentation vo Unicode hinzuagfiagt woan.
2017 is a Kackhaffa-Emoji Vasion mid „Stirnrunzln“ voagschlong woan, um in a zuakinftige Unicode-vasion afgnumma zua wean. Noch negativn Feedback vo WG2 Exptertn Michael Everson und Andrew West, is dea Stirnrunzlnde Kackhaffa-Emoji vo dea Listn gestricha woan.
Uganda
Uganda durtn aa Yuganda, amtle engl. Republic of Uganda, Swahili Jamhuri ya Uganda, is a vo Land umschlossna Stoot in westlinga Oustafrika. Ar stoußt in Oustn mid Kenya, in Noadn min Sidsudan, in Westn mid da Demokratischn Repablik Kongo, in Sidwestn mid Ruanda un in Siḏn mid Tansania zamma. Da sidlinga Toal von n Land hod an groussn Toal von n Viktoria-Sej, en wou se Uganda mid Kenya u Tansania toalt.
Uganda is nou an Buganda Kinereich gnennt woan, es wou an groussn Toal von Siḏn von n Land, wou aa d Hapstod Kampala ligt, umfasst houd. Vo 1894 õ is d Gengt a Protektorat von n Vaoinigtn Kinereich gweng. Uganda hod d Unohangekait en 9. Ottowa 1962 daglengt. Dej Periodn danou is vo Konfliktn pragt, zamst ana achtjahratn Diktatua unta n "Schlachta vo Uganda", en Idi Amin.
Da neia alta President vo Uganda is da Yoweri Kaguta Museveni, da wou se in n Jenna 1986 nou en sechs-jahratn Guerrilla-Krejḡ d Macht gschnappt houd. Nou dem, wou ar as Maximum vo da Amtszeit vo d Presidentn as da Vafassing gstrichn ghobt houd, is a 2011, 2016 u 2021 i de landesweitn Wohln allbott widagwelt woan. Uganda is a Midglid vo de Vaointn Naziona, da Afrikanischn Union, en Commonwealth of Nations, da Oustafrikanischn Gmoischaft, da Intergovernmental Authority on Development u da Organisazion fia Islamische Zammorwad.
Cellfish
De Cellfish Media is a franzesischias Unternem miadm Haptsitz in Aubervilliers. S Haptgscheft mochats miadn Spuin fias Mobuitelefon un miadn Webapplikationa. Dene ia Sloogn hoaßt: "How can we entertain you today?" (af boarisch: "Wos machma mid dia fei heit?").
Produakte
Cellfish bietet Nutz<n a broads Spektrum aus Infotainment-Poataln, Antnrtainment-Äpps sowia End-to-End TV-Deansdn an. Zuan bedeitendstn Produaktn zöjn:
Cellfish erstäit an App un mochts durch a Digitalisiarung zu Gejd. Haptzial fia des Unternem is de Schaffung neia Zialgruppn. Z interessant fia Operators, Retailer un Provider.
Standorten
Cellfish hod a insgsamt via Standorten nebn Aubervilliers: Rom, Montreal un Sydney, un in Deitschland hockn de Leit in Düssldoaf. Gscheftsfiara vonna Cellfish GmbH in Deitschland is a Regis Werlé, moastbekannte App hia is watch it! TV.
Kritikfejda un Erfoarung
Hie un do hert ma, dass de Leit a moi ned wiassn, warums a Rechnung zoin miassn. Vui mochn unbwusst a Abo un woin sofoad kündigan.
Währnd da Coaona Pandemie zeigte si Cellfish mid ihrem Streaming-Ogebot Watch it TV, so wia aa Netflix, YouTube und Amazon, solidarisch und reduzierte de Übatrogungsradn, um oana drohendn Übalastung da IT-Infrastruktur entgegndzuwirkn.
Oat im Distrikt Manufahi
Des is a Listn vo de Oat im Distrikt Manufahi in Osttimor.
Türkgücü Minga
Da Türkgücü Minga e. V. (dt. Türkgücü München, iwasetzt umma „Türkische Kraft München e. V.“; ehemois Türkischer SV München und SV Türkgücü-Ataspor München) is a boarischa Fuaßboivarein aus Minga. Da Vaein is im Joar 2001 ois Nochfoiger vom insolventen SV Türk Gücü München entstont. D'eascht Moschoft is im Joar 2019 in d'virtklassig Regionoiliga Bayern sowia a Joar spader in d'3. Liga afsteing.
Voagehervarein
→ Haptartikln: SV Türk Gücü München
Da SV Türk Gücü München worn im Joar 1975 vo oans Gruppm tiakischa Migrantn grindt. Vo 1988 bis 1992 sowia vo 1994 bis 1996 schbuit d'Moschoft in da seinezeid drittklassig Bayernliga und lockte ba Spuin gega den TSV 1860 Minga bis zua 12.000 Zuaschaua ins Dantestadion. Â im Volleyball war dea Varein eafoigreich. D'Monna- und Frau'nmoschoft schbuit in da Saison 1987/88 jeweis in da Bundesliga. Im Joar 2001 miassn da Varein Insoivenz omejdn und worn afgelest. Hintagrund war de Rückkehr vom Präsidentn und Geldgebers Ergun Berksoy in d'Tiakei.
Bitcoin Cash
Bitcoin Cash, owkiazt BCH, is a Oblega von Bitcoin und a digitais Bezoisystem. Es is 2017 entstonden wal Bitcoin nur a klane Onzohl an Transaktionen zualosst und die Zohlungsgebührn erhöht wordn san. Auf da BCH Blockchain san mehr Transaktionen möglich und ma zohlt weniger Gebührn.
Im Novemba 2018 hot si Bitcoin Cash in Bitcoin Cash und Bitcoin SV auftalt.
Im Novemba 2020 hot si Bitcoin Cash in Bitcoin Cash und Bitcoin ABC (BCHA) auftalt.
Die Untastütza vo BCH, wie zum Beispü da Roger Ver oda da Kim Dotcom manen holt, ma sollt a Kryptowaehrung a wirklich für olle Zohlungen verwenden kennen und ned nur zum spekulieren. Wal die BCH Blockchain aus Protest entstonden is san monche BTC Leit ned glücklich, dass es BCH gibt.
Riez (Begriffsklearung)
Riez steed fir:
Riez is da Familiennám voh fóigande Leit:
Zentralafrikanische Republik
D Zentralafrikanische Repablik, durtn aa Beafrika, Sango: Ködörösêse tî Bêafrîka ; franz. République centrafricaine (RCA) u Centrafrique, is a vo Land umschlossna Stoot ze Zentrolafrika. Es Land stoußt af n Noadn min Tschad, af n neadlinga Oustn min Sudan, af n Oustn min Sidsudan, af n Siḏn mid da Demokratischn Repablik Kongo, afn Sidwestn mid da Repablik Kongo un af n Westn mid Kamerun zamm. Beafrika houd a Flechn vo umma 620,000 km² u 2020 a gschetzta Bvelkaring vo umma vejrahalb milliona Leitn.
In grejssan Toal vo Beafrika grouna Sudano-Guinejscha Sawanna, owa es Land houd aa a Sahelo-Sudanischa Zona af n Noadn und a equatorjalna Woldzona af n Siḏn. Zwoa Drittl von n Land ling i de Dulkna oda Drenaschna von n Ubangi Fluß, da wou in n Kongo drent eineflejsst, dawal das s iwate Drittl zou de Dulkn u Tolna von n Chari-Fluß ghejad, da wou zen Tschad-Sej viraschwemmt.
D Region von n heiting Beafrika is scho a poa Joatausnd oda Millenja bsidlt; d heitinga Grenzn han owa vo Frankreich gschaffn woan, wou es Land aswej a Koloni von n spadn 19. Jh. õ reḡiad houd. Vo 1903 bis 1958 hod s Land Oubangui-Chari ghoissn. Nou en Daglenga vo da Unohangekait vo Frankreich 1960 is Beafrika vonrana Reiha vo Autokratn reḡiad woan, zamst an gscheitatn Vasouch von n zwoitn Presidentn, se a Koisareich afzenbaua; i de 90ga Jouana hom d Rouff nourana Demokrati 1993 ze d ejaschtn demokratischn, mejraparteiatn Wohln gfejad. I dene is da Ange-Félix Patassé zen Presidentn gwelt, owa spada in n Putsch vo 2003 von n General François Bozizé wida oiagschuppad woan. Da Beafrikanischa Buschkrejḡ houd 2004 õgfangt u trutz an Friḏnsokumma vo 2007 un an weitan vo 2011 i s da Burgakrejḡ in n Joua 2012 wida weitaganga. In zwoitn Burgakrejḡ is da François Bozizé vo da Seleka, ana Miliznallianz unta n Michel Am-Nondokro Djotodia, oiagstiazt woan. 2016 is da Faustin-Archange Touadéra zen Presidentn gwelt woan. Da Krejḡ zwischa d vaschinanen bwaffnatn Gruppn is owa nu weida ganga u zmindast 2019 nu aktuell gweng.
Zant signifikanta mineralnata Viakumma un ondane Roustoff, wej Uran, Erdial, Guld, Karfunklstoĩ, Kobalt, Hulz, Wossakraft un a signifikanta Flechn vo Ackaland, ghejad Bafrika, oda d Zentralafrkianische Repablik, zou de zeah am mejran nouding u vaoametschgatn Landna af da Welt, mid oinn vo de am weitan untann prokopfatn BIP. Es wiad aa fia s am mejran ungsunda Land u s iagsta Land fia d junga Leit ghaltn. Beafrika is a Mitglid vo d Vaointn Naziona, da Afrikanischn Union, da Zentrolafrikanischn Wiatschaftsunion, da Gmoischaft vo d Sahel-Sahara-Stootn, da Francophonie, da Bwegung vo d Blockfrein Stootn u houd an Zouschauastatus i da Organisazion fia Islamische Zammoawat.
Erin Pitt
Geborn    22. Septemba 1999 (Oida 21)
Hamiltion, Ontarion, Kanada
Beruf       Schauspuiarin
Lebn und Karriea
Pitt is in Hamilton, Ontario, geborn, ais oans vo segs Gschwisdarad. Sie hod zwoar Schwesdana und drei Briada. Sie is af d Hamilton Academy of Performing Arts ganga, wou s in da Schauspuiarei, in Singa und in Danzn undarichtet woarn is und wou s midn Hamilton City Ballet afdreddn is.
Pitt woar af d erst 2008 in ana Paperoni toy Werbung im Fearnseh zum seng. 2010 hods a Roin im Kuarz-Fuim Rick Mercer — Canadian Action Plan gspuid. Im saim Joahr is im Fuim You Lucky Dog ais die Figur Erin besetzt woarn. Anschluißnd hods im Fuim Camp Rock 2: The Final Jam ais Junior Rocker Audrey gspuid.
2014 hod d Pitt nachand in da Universal Picture direct-to-DVD Produktion An American Girl: Isabelle Dances Into the Spotlight gspuid. Sie hod ah a Sprachroin ais Evie in da Zeichntrick-Serie Mike the Knight ghod.
Zamioculcas zamiifolia
Zamioculcas zamiifolia, a bekannt unda de saidn hergnumman Trivialnamn Gliggsfeda, Babbadeggl-Palme, „de Zz-Pflanzn“ oda aia irrefiahrend „Zamie“, is de einzige Oar t vo de monotypischn Pflanzngattung Zamioculcas, de zua Famui vo de Aronstobgewaxa (Araceae) geheard. Sie is a pflegeleichts Zimmapflanzl.
Beschreibung
Zamioculcas zamiifolia is a ausdauands kraudigs Pflanzl. Aus an horizontal woxndn knoinoardign Rhizom kemmad Driebe aussa, de nua oa oanzigs unpaarig gfiderds Bladdl mid fünf bis achd Fiderpaarn buiden. De Stenglen vo dene Fidabladdln san am Grund stoark vodiggt. Wenn a Bladdl ostirbd, dann wearnd zerst oanzlne Fidapaare braun, und aus dem Stui wird da Soft so weit assazong, dass se 10 bis 15 Zandemeta iba dem Rhizom a Soibruchstai buid, an der des Bladdl dann obricht bzw. se laisd. Da digge Stumpf vom Stenglen bleibd no mehrare Joahr dahoidn.
Vorkemma
Des urspringliche Vobreidungsgebied reichd von Kenia bis KwaZulu-Natal.
Vawendung ais Ziapflanzl
Des Pflanzl beeindruggd bsondas duarch de diggn, dunglgruiana, glenzadn Bladdln. Duarch ihra kräftigs Gruia is voa allm fia offane, laichde Zimma geeigned. Je laichda da Standord, desto schnaia woxsds und desto laichda wearnd d Bladdl. Wird s schaddig gestuid, woxsds zwa a bissl langsama, dafia endwiggln d Bladdl a saggrisch kräftigs, dungls Gruia.
Glegendle endwiggln se laichde, koimoardige Blai, wais fia Araceae typisch san.
Vomehrn lousd sa se unda andarn iba Steggling vo de Bladdl, wofia ma oanzlne Fiedabladdl (koane ganzn Aslega) direkt in d Eard steggd oda in a Glassl mid Wossa eine stuid. Nach a weng Zeid wernd Knoinna dro, aus denne wiedarum Wiazl woxnd. Wearnd alle Fiedabladdl von oan Bladdlstui wegga do, kann ah dea ogschniddn und af de gleiche Oard zua Vomehrung gnutzt wearn. Des dauerd zwar recht lang (ebba a Joahr), dafia is dea ersde Trieb scho vogleichsweis grouß.
Middlawei gibts a panaschierde Variandn, de Zamioculcas zamiifolia 'Variegata'. De saibige woxd oba afgrund iras geringan Andeils an Chlorophyll wenga und vogleichsweis saiddn. Im Vogleich zua normaln Foarm is de saiddnare panaschierte Gliggsfeda wesendle deiara und aiha fia Sammla indaressand.
Taxonomie
De Earstvoeffndlechung vo dem Pflanzl hod da Conrad Loddiges gmocht und hod den Nomma (Basionym) Caladium zamiaefolium eigfiard. De Naikombination zua Zamioculcas zamiifolia ) Engl. is 1905 vo n Heinrich Gustav Adolf Engler voeffndlecht woran. Weidane Synonyme fiar Zamioculcas zamiifolia   ) Engl. san: Zamioculcas loddigesii , Zamioculcas lanceolata  .
Oat im Distrikt Oecusse
Des is a Listn vo de Oat in Oecusse in Osttimor.
Republik Kongo
Vur an franzejsischn Kolonisirna hot s heitinga Landl von n Kongo z vaschinan politischn Entitetnan ghejat, doudadrunta dej von n Kinereich Loango, es wou zwischn en 10. u 12. Sekulum oda Jh. afbaut woan is, en Kinereich Kongo, es wou in 13. Jh. grindt woan is, un en Kinereich Tio, es wou in 17. Jh. glegt woan is. Nou vaschinane Asgejunga un Assahatscherein, vo dej wou dej schenna dej von n Savorgnan de Brazza is, nou den wou aa d heitinga Hapstod san Nama houd, is des Regiondal i s zwoita franzejsischa Kolonialreich af d Letzt von n 19. Jh. antegriat woan u doudamid a Toal vo da Koloni Franzejsisch Equatorialafrika gweng.
Nou 70 Jouana Koloni hod s Land 1960 min Stootschef u Presidentn Fulbert Youlou d Unohangekait daglengt. Dej zwou fulngatn Dekadn han pragt von an groussn Haffa Putschvasouch, vo dej wou vejara an Daffolg ghobt hom (1963, 1968, 1977 u 1979). Es neia alta Stootschefal is da President Denis Sassou-Nguesso; in n Amt is ar vo 1979 bis 1992 gweng u nou vo 1997 bis heint. Um 1991 is a suwerena nazionala Konferenz organisiat woan mid den Zil es oaporteiata System wegga zen putzn un a Demokrati afzenbaun. Nou groussa Generolstreikk is da President Sassou-Nguesso unte vo da Macht u Wohln han organisiad woan. Da Pascal Lissouba is 1992 zen Presidentn gwelt woan mid an Mandat vo fimf Jouana, vo den wou s End kennzoichnad gweng is duach an Burgakrejḡ geng an Denis Sassou-Nguesso, da wou se 1997 d Macht wira zrugga ghult houd u dasida s Land 'weidameant' un fejad.
Seit dem, wos s 21. Jh. õfangt, sichan d Stabelisazion vo da politischn Loḡ u da Afschwung vo da Produkzion vo Kuhlnwossastoff, resp. en Eadial, a gwissa Prosperitet von an makroekonomischn Blickwinkall, aa wenn d Ifrastrukturna u d effatlichn Dejnst schlecht banond han, wej aa dej stoaka Ungleichhait in n Eikumma as n Erdial. D Wiatschaft von n Kongo is vo de nou 2015 sinkatn Eadialpreis troffa woan. Es Land is a Mitglid vo de Vaointn Naziona, da Afrikanischn Union, da Francophonie, da Zentrolafrikanischn Wiatschaftsgmoischaft u da Bwegung vo de Blockfrein Stootn.